section_heading: Dinamični vibrato
paragraph_text: minijatura|desno|150px| Dinamični vibrato na modelu Mustang. Fenderov Dinamični vibrato poznat kao Mustang tremolo, ili skaraćeno Mustang trem, na modelima Fender Mustang gitarama (zamišljeno kao "studentski paket") prvi puta je predstavljen 1964. godine. Kasnih '60-ih, kratko vrijeme modeli Mustang gitare opremljene su s plutajućim modelom tremola, koji je bio promican kao Fenderov premium uređaj, da bi se ubrzo vratilo opet ugradnji Mustang Dinamičnog vibrata.<br> Ovaj model vibrata koristi se i na modelima Jag-Stang, ali i na prilagođenom Cobainovom modelu gitare koja je dizajnirana koristeći se kombinacijom Jaguar i Mustang modela.<br> S plutajućim modelom zajedničko mu je sličan pokretni most, ali za razliku od plutajućeg koji je montiran zasebno, na dinamičnom most je sastavni dio uređaja vibrata. Žice su preko mosta usidrene na žičnjaku, koji je slično kao i kod Bigsby modela ujedno i nosač vibrato ručice. Mehanizam se kao i kod plutajućeg tremola proteže s gornje strane instrumenta, i uspješno kombinira neke značajke od sva tri osnovna Fenderova dizajna.<br> Zbog toga dinamični vibrato i danas preferiraju mnogi priznati gitaristi.<br>